ສານປາກິສຖານ ຕັດສິນໃຫ້ ນາຍົກລັດຖະມົນຕີ ມີຄວາມຜິດ (ເບິ່ງວີດີໂອ)
ນາຍົກລັດຖະມົນຕີປາກິສຖານ ຖືດສານຕັດສິນວ່າ ມີຄວາມຜິດແທ້ ແຕ່ບໍ່ໄດ້ຈໍາຄຸກ ໃນຂໍ້ຫາໝິ່ນປະໝາດສານ
ການປະເຊີນໜ້າກັນລະຫວ່າງສານສູງສຸດແລະທ່ານ Yousuf Raza Gilani ນາຍົກລັດ ຖະມົນຕີປາກິສຖານຍຸດຕິລົງແລ້ວ ຊຶ່ງສານໄດ້ຕັດສິນວ່າທ່ານ Gilani ໝິ່ນປະໝາດສານ ສານສູງສຸດອອກຄໍາຕັດສິນດັ່ງກ່າວໃນວັນພະຫັດມື້ນີ້ທີ່ກຸງອີສລາມາບັດ ໂດຍຕັດສິນ ວ່າ ນາຍົກລັດຖະມົນຕີ Gilani ໄດ້ທ້າທາຍຢ່າງເປັນການເປີດເຜີຍຕໍ່ຄໍາສັ່ງຂອງສານ ທີ່ຈະເປີດຄະດີການສໍ້ລາດບັງຫຼວງເກົ່າຄືນຕໍ່ປະທານາທິບໍດີ Asif Ali Zardari ນັ້ນ ແຕ່ສານສູງສຸດ ບໍ່ໄດ້ຕັດສິນໂທດໃຫ້ທ່ານ Gilani ຈຳຄຸກ ໂດຍກ່າວວ່າ ການຕັດສິນ ລົງໂທດທ່ານຈະມີຜົນບັງຄັບຈົນກວ່າພວກພິພາກສາອອກຈາກສານເທົ່ານັ້ນ ທ່ານ Gilani ອາດສາມາດຖືກຈໍາຄຸກເຖິງ 6 ເດືອນໄດ້ ແລະການຕັດສິນໂທດຕໍ່ທ່ານ ນີ້ອາດໝາຍຄວາມວ່າ ມີພື້ນຖານທີ່ຈະເຮັດໃຫ້ທ່ານບໍ່ສາມາດເຂົ້າໄປນັ່ງໃນສະພາໄດ້ ທ່ານ Aitzaz Ahsan ທະນາຍຄວາມຂອງທ່ານ Gilani ກ່າວຕໍ່ພວກນັກຂ່າວໃນເວ ລາຕໍ່ມາວ່າ ລູກຄວາມຂອງທ່ານຈະຂໍອຸທອນ ຕໍ່ຄຳຕັດສິນຂອງສານສູງສຸດເວລາທ່ານ ໄດ້ຮັບລາຍລະອຽດກ່ຽວກັບຄຳສັ່ງຂອງສານແລ້ວ ທ່ານຢືນຢັດວ່າທ່ານ Gilani ໄດ້ ຖືກຕັດສິນໂທດໃນຂໍ້ຫາທີ່ທ່ານບໍ່ໄດ້ຖືກຟ້ອງຊຶ່ງຈະເປັນຂ່າວນອງນັນສຳຫຼັບຂະແໜງ ຕຸລາການ ພວກຜູ້ນຳພັກຝ່າຍຄ້ານ ຮວມທັງອະດີດນາຍົກລັດຖະມົນຕີ Nawaz Sharif ໄດ້ຮຽກ ຮ້ອງໃຫ້ທ່ານ Gilani ລາອອກໂດຍກ່າວວ່າ ພວກເຂົາເຈົ້າຈະບໍ່ຍອມຮັບທ່ານໃນຖານະ ທີ່ເປັນນາຍົກລັດຖະມົນຕີຂອງປະເທດຕໍ່ໄປອີກແລ້ວ ສ່ວນທະນາຍ Babar Sattar ເອີ້ນຄຳຕັດສິນຂອງສານສູງສຸດວ່າ ເປັນການລົງໂທດ ແບບເບົາໆທໍ່ນັ້ນ ຄໍາຕັດສິນຄວາມຜິດ ໃນວັນພະຫັດມື້ນີ້ ເປັນການເຄື່ອນໄຫວຄັ້ງຫລ້າສຸດໃນອັນທີ່ເປັນ ການຕໍ່ສູ້ກັນມາລະຫວ່າງສານແລະນາຍົກລັດຖະມົນຕີກ່ຽວກັບສະພາບຂອງຄະດີການ ສໍ້ລາດບັງຫຼວງຕ່າງໆ ນັບຕັ້ງແຕ່ຊຸມປີ 1990 ເປັນຕົ້ນມາ